cyanic-selkie/wikianc huggingface dataset:
บัตรอิเล็กทรอนิกส์ที่ราชการไทยออกให้
บัตรพลาสติกที่ออกให้แรงงานต่างด้าว
ใบอนุญาตทำงาน อยู่ในรูปบัตรพลาสติก มีตราเทพบดีถือพระขรรค์ ออกให้โดยกรมจัดหางาน กระทรวงแรงงาน (ประเทศไทย) (บางรายหากใช้ บัตรกระดาษอยู่ หากมีการปลอมแปลงเกิดขึ้นจะไม่ถือว่าผิดตามมาตรา 269/1- 269/7)
ธงชาติโมนาโก
ธงชาติโมนาโก (Drapeau de Monaco) ประกาศใช้เมื่อวันที่ 4 เมษายน พ.ศ. 1724 ถือเป็นธงชาติที่เก่าแก่ที่สุดในโลกธงหนึ่ง แต่มีลักษณะเหมือนกับธงชาติอินโดนีเซียอย่างมาก โดยมีความแตกต่างตรงที่สัดส่วนนั้นเป็น 4:5 หรือ 2:3 เท่านั้น นอกจากนี้ยังมีลักษณะคล้ายกับธงชาติโปแลนด์และธงชาติสิงคโปร์ด้วย
สงครามอิตาลี (ค.ศ. 1551-1559)
สงครามอิตาลี (ค.ศ. 1551-1559) หรือบางครั้งก็เรียกว่า สงครามฮับส์บูร์ก-วาลัว (Italian War of 1551–1559 หรือ Habsburg-Valois War) เป็นส่วนหนึ่งของมหาสงครามอิตาลี (ค.ศ. 1494-1559) ที่เกิดขึ้นระหว่างปี ค.ศ. 1551 จนถึง ค.ศ. 1559  สงครามอิตาลีครั้งนี้เป็นความขัดแย้งที่เริ่มขึ้นเมื่อพระเจ้าอ็องรีที่ 2 แห่งฝรั่งเศสผู้ขึ้นครองราชย์ต่อจากพระเจ้าฟร็องซัวทรงประกาศสงครามต่อจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ โดยมีจุดประสงค์ที่จะยึดอิตาลีคืน และสร้างเสริมพลานุภาพของฝรั่งเศสในยุโรปให้เหนือกว่าอำนาจของฮับส์บูร์ก
ในระยะแรกของสงครามการเข้าไปโจมตีในดัชชีลอแรนของพระเจ้าอ็องรีประสบกับความสำเร็จ โดยทรงยึดนครของจักรวรรดิโรมันอันศักดิ์สิทธิ์ได้สามแห่ง คือ แม็ส ตูล และ แวร์เดิง แต่เมื่อทรงเดินทัพไปรุกรานแคว้นตอสคานาในปี ค.ศ. 1553 ในการสนับสนุนซีเอนาที่ถูกโจมตีโดยกองทัพของจักรวรรดิโรมันอันศักดิ์สิทธิ์และตอสคานา พระองค์ก็ได้รับความพ่ายแพ้ในยุทธการที่มาร์เชียโนต่อจัน จาโกโม เด เมดีชี (Gian Giacomo Medici) ซีเอนาเสียเมืองในปี ค.ศ. 1555 และในที่สุดก็กลายเป็นส่วนหนึ่งของแกรนด์ดัชชีตอสคานาที่ก่อตั้งขึ้นโดยโกซีโมที่ 1 เด เมดีชี
สนธิสัญญา Vaucelles ลงนามกันเมื่อวันที่ 5 กุมภาพันธ์ ค.ศ. 1556 ระหว่างพระเจ้าเฟลีเปที่ 2 แห่งสเปน และพระเจ้าอ็องรีที่ 2 แห่งฝรั่งเศส ตามข้อตกลงฝรั่งเศสต้องยกแคว้นฟร็องช์-กงเตให้แก่พระเจ้าเฟลีเป และฝรั่งเศสก็ละเมิดสนธิสัญญาไม่นานหลังจากที่ลงนาม
เมื่อจักรพรรดิคาร์ลที่ 5 สละราชสมบัติในปี ค.ศ. 1556 โดยแบ่งจักรวรรดิโรมันอันศักดิ์สิทธิ์ระหว่างพระเจ้าฟิลิปที่ 2 แห่งสเปน และจักรพรรดิแฟร์ดีนันด์ที่ 1 ศูนย์ของสงครามก็เปลี่ยนไปเป็นบริเวณฟลานเดอร์ส ที่พระเจ้าฟิลิปและเอมมานูเอล ฟิลิแบร์ต ดยุกแห่งซาวอยได้รับชัยชนะต่อฝรั่งเศสในยุทธการที่แซ็ง-ก็องแต็ง (Battle of St. Quentin) การเข้าร่วมสงครามโดยอังกฤษในปลายปีเดียวกันทำให้ฝรั่งเศสสามารถยึดกาเลได้ และทำการทำลายทรัพย์สินของสเปนในบริเวณกลุ่มประเทศแผ่นดินต่ำ แต่กระนั้นพระเจ้าอ็องรีที่ 2 แห่งฝรั่งเศสก็ยังทรงถูกบังคับให้ยอมตกลงในสัญญาสันติภาพในการประกาศสละการอ้างสิทธิทุกอย่างในอิตาลี
แต่สงครามสิ้นสุดลงด้วยเหตุผลอื่นที่ไม่เกี่ยวกับสงครามโดยตรง ที่รวมทั้งการประกาศล้างหนี้ซ้อนในปี ค.ศ. 1557 เมื่อราชบัลลังก์สเปนตามด้วยฝรั่งเศสประกาศล้มเลิกหนี้สินต่างๆ ทั้งหมด นอกจากนั้นทั้งสองฝ่ายก็ยังต้องเผชิญหน้ากับปรปักษ์โปรเตสแตนต์ภายในราชอาณาจักรของตนเองที่ต่างก็หวังที่จะทำลายให้หมดสิ้น
ชุดตัวอักษรทีบส์
ชุดตัวอักษรทีบส์ (Theban alphabet) มีจุดกำเนิดไม่แน่นอน นิยมเรียกอักษรนี้ว่าอักษรรูนของโฮโนเรียส (Runes of Honorius) ตามชื่อของโฮเรียสแห่งทีบส์ หรืออักษรแม่มด มีความสัมพันธ์กับอักษรละตินตัวต่อตัว ยกเว้น j และ u ที่อยู่ในรูปของ i และ v เป็นอักษรที่แม่มดใช้เขียนจารึกและเวทมนตร์เพื่อซ่อนความหมายของข้อความและทำให้ดูขลัง
การว่างงาน
การว่างงานเป็นสถานการณ์ที่บุคคลผู้สามารถที่กำลังหางานไม่สามารถหางานได้
สาเหตุของการว่างงานเป็นที่ถกเถียงกันอย่างหนัก เศรษฐศาสตร์คลาสสิก เศรษฐศาสตร์คลาสสิกใหม่ และเศรษฐศาสตร์สำนักออสเตรียแย้งว่ากลไกตลาดเป็นวิธีที่น่าเชื่อถือในการแก้ไขปัญหาการว่างงาน ทฤษฎีข้างต้นคัดค้านการแทรกแซงที่กำหนดต่อตลาดแรงงานจากภายนอก เช่น การจัดตั้งสหภาพแรงาน กฎทำงานระบบข้าราชการประจำ กฎหมายค่าแรงขั้นต่ำ ภาษีและการวางระเบียบอื่นซึ่งพวกเขาอ้างว่าขัดขวางการจ้างคนงาน เศรษฐศาสตร์แบบเคนส์เน้นย้ำสภาพวัฏจักรของการว่างงานและแนะนำให้รัฐบาลแทรกแซงตลาดแรงงานในเศรษฐกิจที่ทฤษฎีอ้างว่าจะลดการว่างงานระหว่างภาวะเศรษฐกิจตกต่ำ แบบจำลองเคนส์แนะนำให้รัฐบาลแทรกแซงซึ่งออกแบบมาเพื่อเพิ่มอุปสงค์สำหรับแรงงาน รวมทั้งสิ่งจูงใจทางการเงิน การสร้างงานที่ใช้งบประมาณสาธารณะและนโยบายการคลังแบบขยายตัว จอห์น เมย์นาร์ด เคนส์ นักเศรษฐศาสตร์ซึ่งเป็นบิดาทฤษฎีดังกล่าว เชื่อว่าสาเหตุรากเหง้าของการว่างงานคือความประสงค์ของนักลงทุนที่จะเอาเงินมากขึ้นแทนผลิตผลิตภัณฑ์เพิ่มขึ้น ซึ่งเป็นไปไม่ได้หากปราศจากหน่วยานสาธารณะผลิตเงินเพิ่ม ทฤษฎีกลุ่มที่สามเน้นความจำเป็นสำหรับากรมีอุปสงค์ทุนและการลงทุนอย่างเสถียรเพื่อรักษาการจ้างงานเต็มที่ ในมุมมองนี้ รัฐบาลควรรับประกันการจ้างงานเต็มผ่านนโยบายการเงิน นโยบายการคลังและนโยบายการค้า ตัวอย่างเช่น ในรัฐบัญญัติการจ้างงานสหรัฐ ค.ศ. 1946 โดยการถ่วงดุลภาคเอกชนหรือความผันผวนของการลงทุนการค้า และลดความไม่เสมอภาค
นอกจากทฤษฎีการว่างงานแล้ว ยังมีการแบ่งหมวดการว่างงานอยู่บ้างซึ่งใช้แบบจำลองที่แม่นยำมากกว่าเพื่อสร้างแบบจำลองผลของการว่างงานในระบบเศรษฐกิจ การว่างงานหลักบางประเภท เช่น การว่างงานเชิงโครงสร้างและการว่างงานแบบเสียดทาน เช่นการว่างงานวัฏจักร การว่างงานโดยไม่สมัครใจ และการว่างงานคลาสสิก การว่างงานเชิโครสร้างเน้นปัญหารากฐานในเศรษฐกิจและความด้อยประสิทธิภาพที่พบในตลาดแรงงานเอง รวมทั้งความไม่สมดุลระหว่างอุปสงค์และอุปทานสำหรับผู้ใช้แรงงานที่มีชุดทักษะที่จำเป็น การให้เหตุผลเชิงโครงสร้างเน้นสาเหตุและทางแก้ไขที่เกี่ยวข้องกับเทคโนโลยีที่รบกวนและโลกาภิวัฒน์ การอภิปรายเกี่ยวกับการว่างงานแบบเสียดทานเน้นการตัดสินใจโดยสมัครใจให้ทำงานโดยตั้งอยู่บนการให้คุณค่างานของตนของปัจเจกบุคคล และว่าวิธีดังกล่าวเปรียบเทียบกับอตราค่าจ้างปัจจุบันบวกกับเวลาและความพยายามที่จำเป็นเพื่อหางาน สาเหตุและทางแก้สำหรับการว่างงานแบบเสียดทานมักเน้นขีดแบ่งการรับเข้าทำงานและอัตราค่าจ้าง
อัตราการว่างงานเป็นการวัดความชุกของการว่างงานและคำนวณเป็นร้อยละโดยหารจำนวนปัจเจกบุคคลว่างงานด้วยปัจเจกบุคคลทั้หมดที่ปัจจุบันอยู่ในกำลังแรงงาน ระหว่างช่วงภาวะเศรษฐกิจตกต่ำ เศรษฐกิจอาจประสบอัตราการว่างงานค่อนข้างสูง ประมาณ 6% ของกำลังแรงงานทั่วโลกว่างงานในปี 2555
มาร์ติน แกร์ริกซ์
มาร์ไตน์ เคราร์ด คาร์ริตเซิน (Martijn Gerard Garritsen) เป็นที่รู้จักกันดีในชื่อบนเวทีของเขา มาร์ติน แกร์ริกซ์ (Martin Garrix) เป็นดีเจและโปรดิวเซอร์ชาวดัตช์สังกัดค่ายเพลง STMPD RCRDS เขาเป็นที่รู้จักดีที่สุดกับเพลง "แอนิมัลส์" ("Animals") ซึ่งติดอันดับท็อป 10 มากกว่าสิบประเทศ เพลงได้ขึ้นอันดับหนึ่งในเบลเยียมและสหราชอาณาจักรและติดอันดับสามในไอร์แลนด์ ซิงเกิลของเขา "วิเซิร์ด" ("Wizard") ได้ร่วมผลิตกับเจย์ ฮาร์ดเวย์ (Jay Hardway) ก็ยังประสบความสำเร็จในหลายประเทศในปี 2014 เปิดตัวครั้งแรกด้วยการได้ติดอันดับ 40 ในอันดับท็อป 100 ของนิตยสารดีเจแมกาซีน (DJ Magazine) ในปัจจุบันติดอันดับ 1
แหล่งข้อมูลอื่น
1996
จุ๊บหลอก ๆ อยากบอกว่ารัก
จุ๊บหลอก ๆ อยากบอกว่ารัก (Playful Kiss) เป็นละครซีรีส์เกาหลีโดยมีเนื้อเรื่องมาจากการ์ตูนยอดนิยมในญี่ปุ่นเรื่อง Itazura Na Kiss โดย Tada Kaoru. นำแสดงโดย จอง โซ มิน รับบทเป็น โอ ฮา นิ และ คิม ฮย็อนจุง รับบทเป็น เบค ซึง โจ เริ่มออกอากาศเมื่อวันที่ 1 กันยายน 2010 ถึง 21 ตุลาคม 2010 รวมทั้งหมด 16 ตอน เมื่อวันที่ 2 พฤศจิกายน 2010 ได้มีเพื่มอีก 7 ตอน "Playful Kiss รุ่น Special Edition" ซึ่งปล่อยตัวใน ยูทูบ และมีการปล่อยชุดภาค 1 DVD ภายใต้ชื่อ Mischievous Kiss เมื่อวันที่ 31 พฤษภาคม 2011
เนื้อเรื่องย่อ
โอฮานิ (จูง โซ มิน) สาวน้อยจอมทึ่มเธอได้แอบรักกับนักเรียนชายที่แสนจะอัจฉริยะชื่อ เบค ซึง โจ (คิม ฮย็อนจุง) โอฮานิ จึงตัดสินใจที่จะสารภาพรักผ่านจดหมาย แต่ถูกปฏิเสธโดย เบคซึงโจ และบอกกับเธอว่าเขาเกลียดผู้หญิงที่ทึ่มที่สุด พ่อของฮานิได้ซื้อบ้านใหม่ ฮานิจึงชวนเพื่อนเธอมาฉลองที่บ้านใหม่เธอและขณะที่พูดคุยหลอกล้อกันอย่างสนุกสนานอยู่นั้น เรื่องที่ไม่คาดฝันได้เกิดขึ้นบ้านของ ฮานิ ได้แตกร้าวและพังทลายลงมาเหตุการณ์นี้โด่งดังไปทั่วโดยที่ไม่ทราบสาเหตุว่าเกิดเพราะอะไร เพื่อนของพ่อฮานิเมื่อทราบข่าวก็ได้ติดต่อให้ครอบครัวของฮานิมาพักอาศัยอยู่กับตน ฮานิ กลายเป็นที่รู้จักของคนทั้งโรงเรียน จุนกู ออกเรี่ยไรเงินเพื่อแสดงพลังแห่งความรักช่วยเหลือ ฮานิ ที่กำลังเดือดร้อน ในตอนนั้น ซึงโจ เดินผ่านมาพอดี จุนกู จึงบอกให้ ซึงโจ ช่วยบริจาคให้กับ ฮานิ ด้วย ซึงโจ จึงช่วยบริจาคด้วยความไม่เต็มใจนัก ฮานิ ปฏิเสธที่จะรับความช่วยเหลือนั้นแถมยังต่อว่า ซึงโจ ทั้งคู่จึงท้าทายกัน โดยในการสอบครั้งหน้า ฮานิ จะต้องทำคะแนนขึ้นไปติด 1 ใน 50 อันดับนักเรียนแถวหน้าของโรงเรียนให้ได้ ถ้าเธอทำได้ ซึงโจ จะยอมแบกเธอเดินทั่วโรงเรียน
ในตอนที่ เบคซึงโจ ยังเป็นเด็กนั้นแม่เขาได่ให้เบคซึงโจแต่งตัวเป็นเด็กผู้หญิงเพราะเธอนั้นอยากได้ลูกสาวมากแต่เธอมีแต่ลูกชายแม่ของเบคซึงโจได้เอารูปที่ถายไว้มาให้ฮานิดูและฮานิได้นำรูปถ่ายนั้นมาแบล็คเมย์เบคซึงโจโดยที่เธอบอกว่าให้เบคซึงโจช่วยติวหนังสือให้เธอเพื่อที่เธอจได้ติดอันดัน 1 ใน 50 อันดับนักเรียนแถวหน้าให้ได้ แต่ถ่าเขาไม่ตกลงฮานิจะเอารูอถ่ายนั้นไปประจานให้เพื่อน ๆ ทั้งโรงเรียนดูเบคซึงโจจึงตอบรับโดยไม่เต็มใจ แต่ด้วยความพยายามของเธอฮานิเธอจึงสอบติดอันดับ 50 ของโรงเรียนได้
หลังจากที่ฮานิมาอยู่ร่วมบ้านเดียวกัน ก็เกิดเรื่องราวปั่นป่วนมากมาย ฮานิ มักจะหาเรื่องมาให้ ซึงโจ เสมอ แต่ ซึงโจ ก็สามารถช่วย ฮานิ ให้ผ่านพ้นปัญหาต่าง ๆ ไปได้ทุกครั้ง นอกจากช่วงเวลาสุดแสนอลวนในบ้านแล้ว ช่วงเวลาสนุกสนานในโรงเรียนมัธยมก็กำลังจะผ่านไป ทุกคนต่างต้องพยายามอย่างหนักเพื่อเข้าเรียนต่อในมหาวิทยาลัยชื่อดังให้ได้ แต่ ซึงโจ กลับขาดแรงบันดาลใจ ในการสอบ ต่างกับ ฮานิ ที่แม้เธอจะเรียนไม่เก่ง แต่เธอก็พยายามที่จะเข้าเรียนต่อมหาวิทยาลัยให้ได้ ฮานิ ซึงโจ และเพื่อน ๆ จะสามารถสอบเข้ามหาวิทยาลัยที่ตนเองหวังได้หรือไม่ แล้วความรักใสใสระหว่างเขาและเธอจะลงเอยอย่างไร
เพลงประกอบ
Jangnanseureon Kiss (Playful Kiss) Original Soundtrack (เอ็มบีซี ทีวี ดราม่า)
การตอบรับ
ซีรีส์เรื่องนี้ไม่ค่อยได้รับความนิยมในเกาหลีเพระออกอากาศตรงกับละครยอดนิยมเรื่อง My Girlfriend is a Gumihoแต่กลับได้รับความนิยมในต่างประเทศ และในสังคมออนไลน์ โดยเฉพาะประเทศฟิลิปปินส์ ซีรีส์เรื่องนี้ได้ออกอากาศไปมากกว่า 12 ประเทศ ทำรายได้ 4 พันล้านวอน หรือประมาณ 3,450,000 ดอลลาร์
พลวัฒน์ มนูประเสริฐ
พลวัฒน์ มนูประเสริฐ (ต้อม) เกิดเมื่อวันที่ 2 สิงหาคม พ.ศ. 2506 นักแสดงและนายแบบชาวไทย
ประวัติ
บิดาชื่อ นาวาโทวิรัช มารดาชื่อ พเยาว์ มนูประเสริฐ มีพี่ชาย 1 และพี่สาว 2 คน โดยเขาเป็นน้องคนสุดท้อง สำเร็จการศึกษาระดับ มัธยมศึกษาที่ อำนวยศิลป์ ระดับปริญญาตรีจากคณะนิเทศศาสตร์จาก มหาวิทยาลัยกรุงเทพ เริ่มเข้าสู่วงการบันเทิงโดยได้รับการติดต่อจากบริษัท ซีดี โมเดลลิ่ง ให้มาถ่ายทำโฆษณาเป๊ปซี่เป็นครั้งแรก ต่อด้วยงานโฆษณาทางทีวีกับนิตยสาร และถ่ายแบบในนิตยสารวัยรุ่นต่างๆ มากมายตั้งแต่ปี พ.ศ. 2526 จากการชักนำของจากสรศักดิ์ จุลมณี บรรณาธิการนิตยสาร "เธอกับฉัน" และ นิตยสาร "เรา" จนได้รับรางวัลนายแบบยอดนิยมประจำปี พ.ศ. 2527 จนได้เข้าสู่วงการภาพยนตร์จากการชักนำของผู้กำกับอภิชาติ โพธิไพโรจน์ (หน่อย) โดยมีผลงานเรื่องแรกในปี พ.ศ. 2528 คือ เพียงบอกรักฉันสักนิด คู่กับ เชอรี่ ธรรมิกสกุล นางเอกหน้าใหม่ ต่อด้วยภาพยนตร์วัยรุ่นตามมาอีกหลายเรื่อง เช่น กว่าจะถึงวันนั้น (2528), สองโหลยี่สิบห้า (2529), รักฉบับทะเล้น (2531) ฯลฯ โดยมักจะได้แสดงคู่กับ เชอรี่ ธรรมิกสกุล, อนุสรา จันทรังษี และ เพ็ญ พิสุทธิ์ นางเอกวัยรุ่นยอดนิยมในสมัยนั้น
ต่อมาจึงได้เข้าสู่วงการโทรทัศน์โดยมีผลงานทางละครตามมาหลายเรื่องจนถึงปัจจุบัน อาทิเช่น มิติมืด (ช่อง 7), เมืองดาหลา (ช่อง 7), สุดสายป่าน (ช่อง 5), สาปพระเพ็ง (ช่อง 3) ฯลฯ และยังมีผลงานทางละครเวทีเรื่อง เลือดขัตติยา เดอะ มิวสิคัล ของบริษัท เอ็กแซ็กท์ กำกับการแสดงโดย ถกลเกียรติ วีรวรรณ (บอย)
ฟรังซิสแห่งอัสซีซี
นักบุญฟรังซิสแห่งอัสซีซี (Saint Francis of Assisi) มีนามเดิมว่า ฟรันเชสโก ดี ปีเอโตร ดี แบร์นาร์โดเน เป็นไฟรเออร์และนักเทศน์ในนิกายโรมันคาทอลิกชาวอิตาลี ผู้ก่อตั้งคณะฟรันซิสกัน คณะกลาริส และคณะชั้นสามของนักบุญฟรังซิส แม้นักบุญฟรังซิสจะไม่ใช่บาทหลวง แต่ถือเป็นศาสนบุคคลที่ไดัรับการเคารพนับถือมากที่สุดคนหนึ่งในประวัติศาสตร์
ดูเพิ่ม
1181 1226
ยุทธการที่โกรกธารโกะเทะ
ยุทธการที่โกรกธารโกะเทะ (ဂုတ်ထိပ်တိုက်ပွဲ) เป็นการรบกันใน สงครามจีน-พม่า การต่อสู้ระหว่าง ราชวงศ์โก้นบอง ของพม่า และ ราชวงศ์ชิง ของจีนในช่วงปลายเดือนธันวาคม ปี พ.ศ. 2310 หรือต้นเดือนมกราคม ปี พ.ศ. 2311 เป็นการรบหลักครั้งแรกในการบุกครั้งที่ 3 โดยกองทัพจีนซึ่งก่อนหน้านั้นไม่ประสบความสำเร็จในการบุกพม่าใน พ.ศ. 2308 และ พ.ศ. 2309 ชัยชนะของกองทัพจีนครั้งนี้เป็นการเคลียร์ทางให้กองทัพหลักของจีนมุ่งหน้าสู่ อังวะ ราชธานีของพม่าในขณะนั้น
รายละเอียด
กองทัพจีนวางแผนบุกเป็นสองทาง กองทัพหลักของจีนนำโดย หมิงรุ่ย พระราชบุตรเขยของ จักรพรรดิเฉียนหลง บุกมายัง อังวะ ผ่านทาง แสนหวี ล่าเสี้ยว และ สี่ป้อ และทางใต้ของ Namtu River (เส้นทางการบุกหลักเป็นเส้นทางเดียวกันกับกองทัพแมนจูเมื่อร้อยปีก่อนหน้าที่ตามจับ จักรพรรดิหย่งลี่ แห่งราชวงศ์หมิงใต้) ส่วนกองทัพที่ 2 นำโดยขุนพลเอ๋อเอ่อร์เติงเอ๋อ ซึ่งพยายามมาทางเมือง บะมอ อีกครั้ง
ทอฟฟี
ทอฟฟี (toffee) หรือ ลูกกวาด เกิดจากการเดือดของกากน้ำตาลหรือน้ำตาล ควบคู่ไปกับเนย และในบางครั้งอาจมีแป้งด้วย โดยจะต้องมีอุณหภูมิความร้อนประมาณ 150-160 องศาเซลเซียส (302-310 องศาฟาเรนไฮต์) ในการเตรียมอาหารบางครั้งทอฟฟีถูกจัดไว้ควบคู่กับมะพร้าวหรือลูกเกด
แมชอัป
แมชอัป (Mashup) เป็นการซ้อนทับทั้งสองเพลงหรือสองเพลงขึ้นไปในการเริ่มทำการบันทึก ปกติมักจะซ้อนทับกับแท็รกเสียงร้องหนึ่งแท็รกคู่กับเพลงบรรเลงอีกเพลง ซึ่งเป็นเนื้อหาต้นฉบับ อาจจะพบการป้องกันจากการเรียกร้องลิขสิทธิ์ในภายใต้ "ใช้งานโดยชอบธรรม" ซึ่งเป็นหลักของกฎหมายลิขสิทธิ์
รางวัลฟาสต์แทร็กบนเวทีมิสเวิลด์
รางวัลฟาสต์แทร็กบนเวทีมิสเวิลด์นั้นเริ่มมีการประกวดขึ้นเมื่อปี 2546 โดยผู้ที่ได้ฟราสแทร็กในรอบนั้นๆ จะได้สิทธิ์เข้ารอบบนเวทีมิสเวิลด์ในปีนั้นๆ ทันที
ท็อปโมเดล
{| style="font-size:100%;"
ทาเลนต์
{| style="font-size:100%;"
มิสสปอร์ต
{| style="font-size:100%;"
บิวตีวิธอะเพอร์โพส
{| style="font-size:100%;"
มิสมัลติมีเดีย
{| style="font-size:100%;"
พีเพิลชอยส์
{| style="font-size:100%;"
ออกแบบชุดเดรสยอดเยี่ยม
{| style="font-size:100%;"
Doliolunidae
Doliolunidae เป็นสกุลของยูโรคอร์ดาตาที่อยู่ในวงศ์ Doliolida.
สปีชีส์ในสกุล ได้แก่:
บีเลิฟด์ไอล์เคย์แมน
บีเลิฟด์ไอล์เคย์แมน (Beloved Isle Cayman) เป็นชื่อเพลงประจำชาติอย่างเป็นทางการ (official national song) ของหมู่เกาะเคย์แมน ซึ่งเป็นผลงานการประพันธ์ของของไลลา รอส-เชียร์ (Leila Ross-Shier) เพลงนี้เริ่มใช้มาตั้งแต่ปี พ.ศ. 2473 ส่วนเพลงชาติอย่างเป็นทางการ (official national anthem) คือเพลงก็อดเซฟเดอะควีน เนื่องจากหมู่เกาะแห่งนี้มีฐานะเป็นอาณานิคมโพ้นทะเลของสหราชอาณาจักร
เซอร์ไวเวอร์ จีน
เซอร์ไวเวอร์ จีน (Survivor: China) เป็นฤดูกาลครั้งที่ 15 ของรายการเซอร์ไวเวอร์ ถ่ายทำที่ เซี่ยงไฮ้ การแข่งขันจะมีลักษณะของวัฒนธรรมจีนอยู่ เป็นฤดูกาลที่มีผู้เข้าแข่งขัน 16 คน ซึ่งเดินทางมานครเซี่ยงไฮ้ ต่อรถไฟเข้ามา ที่เมืองวูลิ่ง ทุกคนเดินทางโดยการขึ้นรถบรรทุก ชมทิวทัศน์ชนบทที่สวยงาม เริ่มแรกพิธีกรผู้ดำเนินรายการ ได้กล่าวต้อนรับ ผู้เข้าแข่งขันทุกคนได้ทำพิธีสักการะพระพุทธรูป ก่อนการแข่งขัน สัมภาระทั้งหมดต้องแบกขึ้นภูเขาไป
สิ่งที่ทำให้ฤดูกาลนี้แตกแต่งออกไปเล็กน้อยคือ ในฤดูกาลนี้จะไม่มีการส่งคนไปเกาะอัปยศแต่จะเปลี่ยนเป็นให้เผ่าที่ชนะรางวัลสามารถเลือกลักพาตัวได้ 1 คนจากเผ่าที่แพ้การแข่งขันชิงรางวัลและคนๆ นั้นจะได้เบาะแสในการหาเครื่องรางภูมิคุ้มกันที่ถูกซ่อนไว้อีกด้วย
การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 21 กันยายน พ.ศ. 2550 เวลา 13:00 น. ตามเวลาประเทศไทย
เควี 63
เควี 63 (KV63) เป็นห้องที่ถูกค้นพบในหุบเขากษัตริย์ เดิมทีเชื่อว่าเป็นสุสาน แต่ปัจจุบันเชื่อว่าเป็นห้องเก็บของสำหรับขั้นตอนในการทำมัมมี่
ภายในห้องประกอบด้วยโลงศพไม้ 7 โลงและไหขนาดใหญ่หลายไห โลงศพทุกโลงได้ถูกผนึกออกแล้ว และสิ่งที่พบเป็นเพียงวัสดุสำหรับการทำมัมมี่ และไหก็บรรจุด้วยของสำหรับการทำมัมมี่ อย่างเช่นเกลือ ผ้าลินิน และเครื่องปั้นดินเผาที่แตกอย่างตั้งใจหลายชิ้น
ดินที่ผนึกไว้ยังมีอักษรอย่างเช่น ส่วนหนึ่งของคำว่า "พา อะเท็น" (pa-aten) ซึ่งเป็นส่วนหนึ่งของชื่อมเหสีของตุตันคามุน ที่ชื่อ อังเคเซนามุน (Ankhesenamun) จากสิ่งจารึกของรูปแบบสถาปัตยกรรมของห้อง และรูปแบบของโลงและไหทำให้ชี้ยุคสมัยไปที่ราชวงศ์ที่ 18 ในยุคสมัยเดียวกับตุตันคามุน ที่มีสุสานอยู่ใกล้กับห้องนี้
กิงงัมเช็ก
กิงงัมเช็ก (Gingham Check; ) เป็นซิงเกิลลำดับที่ 27 ของเอเคบีโฟร์ตีเอต ออกจำหน่ายวันที่ 29 สิงหาคม พ.ศ. 2555
ข้อมูลเพลง
ซิงเกิลนี้เป็นซิงเกิลแรกที่วางจำหน่ายภายหลังที่ มาเอดะ อัตสึโกะ ประกาศจบการศึกษา ก่อนหน้าการจำหน่ายซิงเกิลนี้ได้มีการจัดงานเลือกตั้งทั่วไปครั้งที่ 4 ของเซ็มบัตสึเอเคบีโฟร์ตีเอต ประจำซิงเกิลที่ 27 ซึ่งเป็นการเลือกตั้งอันดับของสมาชิกภายในวงและวงน้อง โดยผู้ที่มีอันดับสูงสุด 16 อันดับแรก จะได้ร้องเพลงในหน้า A-Side คือเพลง Gingham Check
ประวัติ
รายละเอียดของซิงเกิล AKB48 ลำดับที่ 27 ถูกประกาศครั้งแรกในคอนเสิร์ตที่จัดขึ้นที่ Saitama Super Arena เมื่อวันที่ 25 มีนาคม พ.ศ. 2555 ว่าจะมีการเลือกตั้งเซ็นบัตสึครั้งที่ 4 "AKB48 27th Single Senbatsu Election" โดยผู้ที่ถูกคัดเลือกทั้งหมดจะได้รับเลือกให้ร้องเพลงอยุ่ในซิงเกิลลำดับที่ 27 และได้ประกาศผลเมื่อวันที่ 6 มิถุนายน พ.ศ. 2555 ที่ผ่านมา โดยหลังจากที่ได้นับผลโหวตเสร็จสิ้นเป็นที่เรียบร้อย ได้มีการประกาศวันวางจำหน่ายซิงเกิลคือวันที่ 29 สิงหาคม พ.ศ. 2555 และเพลง "Gingham Check" นี้เอง ได้ถูกเปิดเผยชื่อและขึ้นแสดงครั้งแรกในรายการ Ongaku no Hi ทางช่อง TBS เมื่อวันที่ 14 กรกฎาคม พ.ศ. 2555
สมาชิก
หมายเหตุ: สมาชิกที่ขึ้น "ตัวหนา" คือตำแหน่งเซ็นเตอร์ของเพลงนั้นๆ
ฉบับเจเคทีโฟร์ตีเอต
กิงงัมเช็ก (Gingham Check) เป็นซิงเกิลลำดับที่ 6 ของเจเคทีโฟร์ตีเอต ออกจำหน่ายวันที่ 11 มิถุนายน พ.ศ. 2557
สมาชิก
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ยากุป บวัชต์ชือกอฟสกี
ยากุป บวัชต์ชือกอฟสกี (Jakub Błaszczykowski) เกิดเมื่อวันที่ 14 ธันวาคม ค.ศ. 1985 เป็นนักฟุตบอลชาวโปแลนด์ ตำแหน่งกองกลาง ปัจจุบันเล่นให้กับสโมสรเฟาเอ็ฟเอ็ล ว็อลฟส์บวร์ค ในระดับบุนเดิสลีกา ประเทศเยอรมัน และทีมชาติโปแลนด์
อ้างอิง
1985
เซ็ชโชและคัมปากุ
ที่มาและความสำคัญในประวัติศาสตร์
ในอดีตนั้นสมาชิกของพระราชวงศ์ จะเป็นผู้ดำรงตำแหน่งเซ็ชโชเอง เช่น จักรพรรดิโอจิน เมื่อทรงพระเยาว์พระราชมารดาของพระองค์จักรพรรดินีจินกู เป็นปกครองประเทศแทน แต่ก็ยังไม่เป็นที่แน่ชัด โดยเซ็ชโชคนแรกของญี่ปุ่นคือ เจ้าชายโชโตกุ ผู้สำเร็จราชการใน จักรพรรดินีซูอิโกะ
ตระกูลฟูจิวาระเป็นตระกูลหลักที่ผูกขาดตำแหน่งเซ็ชโชและคัมปากุ โดยส่วนมากจะถูกผูกขาดโดยฟูจิวาระสายฮอกเกะ(สายเหนือ) โดยคนแรกคือ ฟูจิวาระ โนะ โยชิฟูซะ ในปี ค.ศ. 858 ฟูจิวาระ โนะ โยชิฟูซะ ได้เป็นเซ็ชโชคนแรกที่ไม่ได้มาจากราชวงศ์ ในปี ค.ศ. 876 ฟูจิวาระ โนะ โมโตซูเนะ หลานชายและบุตรบุญธรรมของโยชิฟูซะ ได้สถาปนาตนเองเป็นคัมปากุคนแรก
สำนักคัมปากุได้ล่มสลายลงหลังจากการมีนายกรัฐมนตรี คนแรกในสมัยเมจิ จักรพรรดิเมจิได้สั่งปิดสำนักคัมปากุลง ในปัจจุบันภายใต้กฎของราชสำนักพระจักรพรรดิตำแหน่งเซ็ชโช ต้องจำกัดให้เฉพาะบุคคลในราชวงศ์เท่านั้น เช่น สมเด็จพระจักรพรรดิโชวะในสมัยที่ยังทรงเป็น เจ้าชายฮิโรฮิโตะ ทรงเป็นผู้สำเร็จราชการแทน สมเด็จพระจักรพรรดิไทโช พระบิดาที่ประชวร ส่งผลให้เหล่าตระกูลเซ็สกังทั้งหลายหมดความสำคัญลงไป
โพนคร
โพนคร (Po Nagar) เป็นหอเทวาลัยของชาวจาม ที่สร้างขึ้นในช่วงก่อน ค.ศ. 781 และตั้งอยู่ในจังหวัดในยุคกลาง Kauthara ใกล้กับญาจาง ประเทศเวียดนาม ในปัจจุบัน สร้างขึ้นเพื่อบูชา ยานโพนคร (Yan Po Nagar) ซึ่งเป็นเทพธิดาแห่งแผ่นดินผู้ซึ่งได้รับการระบุชื่อร่วมกับเทพีของฮินดู ภควตี และ มหิษาสุรมรรทินี และผู้ที่ซึ่งในภาษาเวียดนามเรียกว่า Thiên Y Thánh Mẫu
ประวัติศาสตร์
จารึกจากปี 781 ระบุว่ากษัตริย์แห่งจาม พระเจ้าสัตยวรมัน (Satyavarman) ทรงฟื้นคืนพระราชอำนาจในบริเวณ "Ha-Ra Bridge" และพระองค์ได้บูรณะวิหารที่ถูกทำลาย จากคำจารึกนี้สามารถอนุมานได้ว่าพื้นที่ก่อนหน้านี้ตกอยู่ภายใต้การปกครองของต่างชาติอยู่ชั่วคราวและพวกเขาได้ทำลายวิหารที่มีอยู่เดิม จารึกอื่น ๆ ระบุว่าภายในมนเทียรมี มุขลึงค์ประดับด้วยเครื่องประดับและมีลักษณะคล้ายกับศีรษะของเทวดา โจรต่างชาติที่ซึ่งอาจมาจาก ชวา "ผู้ที่หากินกับอาหารน่ากลัวกว่าซากศพน่ากลัว, ผิวตัวดำสนิทและผอมแห้งน่ากลัว และยังชั่วร้ายเหมือนความตาย" มาถึงทางเรือและได้ขโมยเครื่องประดับและหักลึงค์ไป แม้ว่าพระกษัตริย์จะทรงขับไล่พวกโจรกลับออกไปทางทะเล แต่สมบัติก็ได้สูญหายไปตลอดกาล จารึกยังระบุด้วยว่าพระมหากษัตริย์ได้ทรงฟื้นฟูศิวลึงค์ขึ้นใหม่ในปี 784
จารึกจากปี 918 ของกษัตริย์จาม พระจเลลเจ้าอินทรวรมันที่ 3 ระบุพระราชโองการให้สร้างเทวรูปทองคำถวายแด่เทพีภควตี ภายหลังจารึกมีรายงานว่ารูปปั้นทองคำเดิมถูกขโมยไปโดยพระเจ้าราเชนทรวรมันที่สอง (Rajendravarman II) กษัตริย์เขมร ในปี 950 และในปี 965 กษัตริย์ชัยอินทรวรมันที่หนึ่ง (Jaya Indravarman I) ได้แทนที่รูปปั้นที่หายไปด้วยเทวรูปหินองค์ใหม่   จารึกจากปี 1050 ระบุว่ามีการถวายที่ดิน ทาส เครื่องประดับและโลหะมีค่าแก่เทวรูปโดยพระเจ้าชยปรเมศวรวรมันที่หนึ่ง (Jaya Parameshvaravarman I)  และได้มี Paramabhodisdess ผู้สร้าง "เครื่องบูชาอันมั่งคั่ง" ในปี 1084 หลังจากกลับมารวมประเทศอีกครั้ง  พระเจ้าชัยอินทรวรมันที่สามได้ทรงถวายศิวลึงค์ และ ศรีศนวิษณุ (Shrishana Vishnu) ให้แก่เทวาลัยในปี 1141 และอีกครั้งในปี 1143  ในปี 1160 พระเจ้าชัยหริวรมันที่หนึ่ง (Jaya Harivarman I) ได้ "มอบของขวัญมากมาย"  ข้อความในจารึกระบุว่า พระเจ้าชัยวรมันที่ 7 แห่ง อาณาจักรขอม "ยึดเมืองหลวงของจามปาและยึดศิวลึงค์ทั้งหมด"  จารึกในเวลาต่อมาบ่งบอกถึงการเฉลิมฉลองของลัทธิเพื่อเป็นเกียรติแก่เทพธิดา Yan Po Nagar ตลอดจนการปรากฏตัวของรูปปั้นที่อุทิศให้กับเทพเจ้าหลักของ ศาสนาฮินดู และ พุทธศาสนา
ในศตวรรษที่ 17 ชาว เวียดได้ เข้ายึดครองจามปาและเข้ายึดหอเทวาลัยที่เรียกว่าหอคอย Thiên Y Thánh Mâu ตำนานเวียดนามหลายเรื่องเกี่ยวกับเทพธิดาและหอเทวาลัยได้เกิดขึ้นตามมาต่อจากนั้น
Doliopsoididae
Doliopsoididae เป็นสกุลของยูโรคอร์ดาตาที่อยู่ในวงศ์ Doliolida.
สปีชีส์ในสกุล ได้แก่:
พระเจ้ากุมารกัสสปะ
พระเจ้ากุมารกัสสปะ (ကုမာရ ကဿပ) กษัตริย์แห่งพุกามที่ได้รับการแต่งตั้งโดย มองโกล ซึ่งครองสิริราชสมบัติอยู่เพียง 10 สัปดาห์ในปี พ.ศ. 1844 เป็นพระราชโอรสองค์ที่ 2 ของ พระเจ้ากะยอชวาแห่งพุกาม มองโกลได้เข้ามาแทรกแซงหลังจากที่พระราชบิดาของพระองค์ถูกโค่นล้มโดย เจ้าชายพี่น้องแห่งมยีนไซง์ ในปี พ.ศ. 1840 พระองค์ได้รับการประกาศให้เป็นกษัตริย์แห่งพม่าอย่างถูกต้องในปี พ.ศ. 1843 พระเจ้ากุมารกัสสปะเสด็จกลับพุกามพร้อมกับกองทัพมองโกลผู้รุกรานในปี พ.ศ. 1844 แต่ต้องล่าถอยกลับไปหลังจากที่ขุนพลของมองโกลได้รับสินบนแล้ว
ระบบฐานข้อมูลทะเบียนประวัติอาชญากร
ระบบฐานข้อมูลทะเบียนประวัติอาชญากร (Criminals Database Operating System) หรือ CDOS เป็นการใช้ความรู้ทางด้านวิทยาการและระบบคอมพิวเตอร์ ในการชี้ชัดและระบุตัวผู้กระทำความผิดและนำตัวผู้กระทำความผิดมาลงโทษ เพื่อให้เกิดประโยชน์สูงสุดต่อการสืบสวนสอบสวน ทะเบียนประวัติอาชญากรจึงเป็นสิ่งสำคัญที่เจ้าหน้าที่ตำรวจ ใช้ในการตรวจสอบประวัติผู้กระทำความผิด และใช้ในการพิจารณาในการลงโทษ ลดโทษหรือป้องกันปราบปราม ตลอดจนใช้ในการแก้ไขปัญหาที่เกิดขึ้นเฉพาะหน้า โดยปกติแล้วบุคคลธรรมดาสามารถจดจำและแยกแยะคนร้ายได้เฉพาะภายในท้องที่ของตนเองเท่านั้น การจดจำใบหน้าและลักษณะของคนร้ายทั้งหมดโดยใช้ความทรงจำของแต่ละบุคคล เป็นสิ่งที่จำเป็นในการปฏิบัติงานของเจ้าพนักงานสืบสวนสอบสวน
การเก็บข้อมูลประวัติบุคคล การเก็บข้อมูลเกี่ยวกับลายพิมพ์นิ้วมือแฝง ข้อมูลเกี่ยวกับแผนประทุษกรรมหรือวิธีการของผู้กระทำความผิด ฯลฯ โดยใช้การเก็บแยกข้อมูลออกเป็นประเภทต่าง ๆ เช่นอาจเก็บบันทึกข้อมูลในรูปของสารบบ ดัชนีหรือแฟ้มโดยการเรียงค่าตามรหัสหรือตามลำดับตัวอักษร เพื่อนำมาใช้ประโยชน์ในการดำเนินการป้องกันและปราบปรามอาชญากรรม เพื่อให้ได้ประโยชน์สูงสุดและมีประสิทธิภาพมากยิ่งขึ้น ซึ่งวิธีการดังกล่าวคือ "การเก็บรวบรวมข้อมูลอย่างมีระบบ" และเป็นวิธีการดำเนินการทางด้าน "ทะเบียนประวัติอาชญากร" ทำให้ทะเบียนประวัติอาชญากร ซึ่งเป็นงานหลักทางด้านวิทยาการที่มีความสำคัญอีกหน่วยงานหนึ่ง ถือกำเนิดขึ้น
ความสำคัญ
ปัญหาอาชญากรรมที่เกิดขึ้นในปัจจุบัน เป็นปัญหาอาชญากรรมที่มีความแตกต่างจากอาชญากรรมในอดีต ปัจจุบันเทคโนโลยีด้านการสื่อสารและเทคโนโลยีสารสนเทศมีความเจริญก้าวหน้าและมีบทบาทในชีวิตประจำวันแก่ประชาชนทั่วไป ในขณะเดียวกัน อาชญากรรมกลับนำเอาเทคโนโลยีที่ทันสมัยมาใช้ในการกระทำความผิด ทำให้ปัญหาอาชญกรรมเกิดความรุนแรงมากยิ่งขึ้น ทั้งรูปแบบและวิธีการ รวมทั้งมีความสลับซับซ้อนมากกว่าเดิม ทำให้ยากต่อการป้องกันและปราบปราม โดยเฉพาะส่วนที่มีความเกี่ยวข้องกับการสืบสวนสอบสวน
ในอดีต พนักงานสอบสวนโดยทั่วไปมักมุ่งเน้นการสอบสวนไปที่การหาพยานและบุคคลสำคัญในที่เกิดเหตุ แต่ในทางกลับกันในบางครั้งผู้กระทำความผิดกระทำความผิดจริง แต่พนักงานสอบสวนไม่มีหลักฐานและพยานด้านเอกสารหรือวัตถุเข้ามาประกอบการพิจารณาคดี ทำให้ผู้กระทำความผิดได้รับการยกฟ้องหรือปล่อยตัวเนื่องจากขาดพยานหลักฐานที่เพียงพอ ดังนั้นเมื่อเกิดปัญหาคดีอาญาต่าง ๆ เจ้าหน้าที่ตำรวจต้องใช้ความพยายามในการสืบสวนและติดตามจับกุมตัวผู้กระทำความผิดมาทำการฟ้องร้องแก่ศาล และนอกจากเจ้าหน้าที่ตำรวจผู้ทำการสืบสวนสอบสวนจะต้องใช้วิชาความรู้ทางด้านวิทยาการตำรวจแล้ว ยังต้องมีความรู้เกี่ยวกับวิทยาการตำรวจและประวัติความเป็นมา รวมทั้งวิธีการของคนร้ายในประเภทต่าง ๆ อีกด้วย
ลักษณะของการปฏิบัติงาน
ระบบฐานข้อมูลทะเบียนประวัติอาชญากร เป็นสาขาหนึ่งของงานทางด้านวิทยาการ ที่สามารถอำนวยประโยชน์และสนับสนุนการปฏิบัติงานของเจ้าหน้าที่ตำรวจ ตลอดจนหน่วยงานที่เกี่ยวข้องในการติดตามจับกุมตัวผู้กระทำความผิดให้ได้ผลและมีประสิทธิภาพในการปฏิบัติงานมากยิ่งขึ้น โดยปกติงานด้านทะเบียนประวัติอาชญากรมักดำเนินการควบคู่กับการตรวจสอบลายพิมพ์นิ้วมือซึ่งสามารถดำเนินการควบคู่ไปด้วยกันได้อย่างมีประสิทธิภาพ เพราะการชี้ระบุตัวบุคคล ต้องอาศัยงานทางด้านพิมพ์ลายพิมพ์นิ้วมือเป็นเครื่องยืนยันหลักฐาน และอาศัยวิธีการด้านการทะเบียนประวัติอาชญากรรมเป็นแนวทางในการเอื้ออำนวยในการตรวจสอบ ซึ่งทะเบียนประวัติอาชญากรรม มีลักษณะการปฏิบัติงาน ดังนี้
การเก็บข้อมูล เป็นการเก็บรวบรวมเอกสารหลักฐานต่าง ๆ ที่ได้รับจากเจ้าหน้าที่พนักงานสอบสวนหรือเจ้าหน้าที่ตำรวจท้องที่ โดยนำมาจัดเก็บเป็นบัตรสารบบหรือเก็บแบบแฟ้มและจัดเรียงตามรหัสหรือหมายเลขทะเบียน หรือจัดเรียงตามลำดับตัวอักษร แล้วแต่ตามหลักวิธีการต่าง ๆ ซึ่งข้อมูลต่าง ๆ ที่ทำการจัดเก็บได้แก่ เอกสารแผ่นพิมพ์ลายนิ้วมือ เอกสารรายงานแผ่นประทุษกรรม รูปถ่ายผู้ต้องหา เอกสารหมายจับและตำหนิรูปพรรณผู้กระทำความผิด เป็นต้น
การตรวจสอบและแจ้งผลของการตรวจสอบผู้กระทำความผิด ในการปฏิบัติงานด้านทะเบียนประวัติอาชญากร จะมีลักษณะของการเก็บข้อมูลดังกล่าว ทำให้มีข้อมูลภายในฐานข้อมูลเป็นจำนวจมาก และมีการตรวจสอบข้อมูลจากหน่วยงานที่มีหน้าที่เกี่ยวข้องและมีการตรวจสอบและแจ้งผลตลอดเวลา สำหรับวิธีการตรวจสอบข้อมูลส่วนใหญ่ จะใช้วิธีการตรวจสอบด้วยระบบดัชนีและลายพิมพ์นิ้วมือ ซึ่งเป็นระบบเดียวกับ เอฟ.บี.ไอ นอกจากนี้ยังมีการนำเอาไมโครฟิล์มและเครื่องคอมพิวเตอร์เข้ามาใช้งานอีกด้วย
การออกประกาศต่าง ๆ เช่นการประกาศสืบจับ ประกาศรางวัลสินบนนำจับ ประกาศตำหนิรูปพรรณของทรัพย์สิน ประกาศคนหายและพลัดหลง รวมทั้งการประกาศคนตายที่ไม่ทราบชื่อ เป็นต้น
ประโยชน์ของระบบฐานข้อมูลทะเบียนประวัติอาชญากร
ระบบฐานข้อมูลทะเบียนประวัติอาชญากร เป็นการรวบรวมข้อมูลต่าง ๆ เช่นประวัติบุคคล แผ่นพิมพ์ลายนิ้วมือ หมายจับและตำหนิของผู้กระทำความผิด ตำหนิรูปพรรณทรัพย์หรือแม้แต่ประวัติของผู้ต้องขัง ดังนั้นเจ้าพนักงานสอบสวนหรือเจ้าหน้าที่ตำรวจท้องที่ตลอดจนเจ้าหน้าที่ที่มีส่วนเกี่ยวข้อง สามารถใช้ประโยชน์จากงานด้านทะเบียนประวัติอาชญากรได้ ดังนี้
ด้านการสืบสวน
ระบบฐานข้อมูลทะเบียนประวัติอาชญากร มีประโยชน์ในด้านการสืบสวนในกรณีที่เจ้าทุกข์หรือพยาน สามารถจดจำลักณะและใบหน้าของผู้กระทำความผิดได้ สามารถช่วยสืบค้นหาตัวผู้กระทำความผิดได้จากงานด้านทะเบียนประวัติอาชญากร ในลักษณะของงานด้านสารบบภาพถ่ายคนร้าย (สมุดภาพคนร้าย) การสเก็ตซ์ภาพคนร้ายและการประกอบใบหน้าบุคคลแบบกระเป๋าหิ้ว หรือในกรณีที่ทราบชื่อผู้กระทำคามผิดหรือสามารถจดจำตำหนิรูปพรรณบางอย่างของผู้กระทำความผิดได้ หรือทราบเพียงข้อมูลและวิธีการดำเนินการของผู้กระทำความผิด ก็สามารถใช้งานทะเบียนประวัติอาชญากรในการช่วยสืบค้นได้จากการค้นหาดัชนีชื่อกลาง ดัชนีตำหนิรูปพรรณ ตำหนิแผลเป็น รอยสักหรือสิ่งพิกลพิการภายในร่างกาย หรือค้นหาด้วยดัชนีวิธีการ
ในกรณีที่ผู้กระทำความผิดนำทรัพย์สินไปจำนำ งานด้านระบบฐานข้อมูลทะเบียนประวัติอาชญากรสามารถช่วยตรวจสอบและค้นหาได้จากการตรวจสอบลายพิมพ์นิ้วมือในต้นขั้วของตั๋วจำนำ ค้นหาด้วยดัชนีลายพิมพ์นิ้วมือเดียวและตรวจสอบรายชื่อได้จากดับชีชื่อกลาง หรือในกรณีที่พบทรัพย์สินของกลางแต่ไม่ทราบตัวผู้เป็นเจ้าของ และถ้ามีการแจ้งความไว้ที่สถานีตำรวจ ก็สามรถสืบค้นหาได้จากดัชนีทรัพย์สินที่ถูกประทุษร้าย การตรวจสอบตัวผู้กระทำความผิดที่หลบหนีจากการจับกุมตัวของเจ้าหน้าที่ งานด้านทะเบียนประวัติอาชญากรโดยกองทะเบียนประวัติอาชญากร สามารถช่วยสืบหาด้วยการออกประกาศหมายจับและจัดส่งให้แก่สถานีตำรวจทั่วราชอาณาจักรเพื่อติดตามจับกุมตัวผู้กระทำความผิดต่อไป
ด้านการสอบสวน
ในด้านการสอบสวน ระบบฐานข้อมูลทะเบียนประวัติอาชญากร จะช่วยในการตรวจสอบลายพิมพ์นิ้วมือของผู้ต้องหา เพื่อที่ต้องการทราบว่าผู้ต้องหานั้น เคยกระทำความผิดหรือมีคดีเคยต้องโทษมาก่อนหรือไม่ และช่วยในการตรวจสอบประวัติการทำแผนประทุษกรรมของผู้ต้องหา เพื่อตรวจสอบผู้ต้องหาว่าเคยกระทำความผิดมาก่อนด้วยวิธีการใด และเคยต้องโทษคดีความใดบ้าง นอกจากนั้นระบบฐานข้อมูลทะเบียนประวัติอาชญากร ยังช่วยตรวจสอบดัชนีการประกาศสืบจับตัวผู้กระทำความผิดทางคดีอาญา หรืออยู่ในระหว่างหลบหนีจากการจับกุม และช่วยตรวจสอบลายพิมพ์นิ้วมือของศพ เพื่อใช้ในการสืบสวนสอบสวนหาตัวผู้กระทำความผิดต่อไป
ด้านการป้องกันปราบปราม
ในด้านการป้องกันปราบปราม ได้กำหนดให้กองทะเบียนประวัติอาชญากร กองกำกับการวิทยาการหรือวิทยาการจังหวัดแล้วแต่กรณี มีหน้าที่ความรับผิดชอบในการจัดทำประวัติบุคคลที่พ้นโทษ พร้อมจัดส่งไปยังสถานนีตำรวจท้องที่ ที่บุคคลที่พ้นโทษมีภูมิลำเนาอยู่ เพื่อเป็นการแจ้งให้เจ้าหน้าที่ตำรวจท้องที่รับทราบ และจัดเก็บข้อมูลของบุคคลที่พ้นโทษเอาไว้ พร้อมกับคอยสอดส่องดูแลพฤติกรรมและความเคลื่อนไหว ถ้าหากบุคคลที่พ้นโทษไปแล้วกระทำความผิดอีกครั้ง ก็สามารถนำเอาข้อมูลและรายละเอียดต่าง ๆ มาใช้ในการสืบสวนและปราบปรามต่อไป
ระบบคอมพิวเตอร์กับทะเบียนประวัติอาชญากร
ในการป้องกันปราบปรามการเกิดอาชญากรรม ซึ่งเป็นภารกิจและหน้าที่หลักของเจ้าหน้าที่ตำรวจนั้น เจ้าหน้าที่ตำรวจในปัจจุบันมีความจำเป็นที่จะต้องศึกษาและเรียนรู้เกี่ยวกับเทคโนโลยีสารสนเทศ รวมทั้งมีข้อมูลเกี่ยวกับอาชญากร ที่สามารถให้การสนับสนุนในการปฏิบัติหน้าที่ในลักษณะของการสืบสวนสอบสวน เพื่อติดตามจับกุมตัวผู้กระทำความผิด แม้บางครั้งการออกติดตามจับกุมตัวผู้กระทำความผิดนั้น ยังไม่สามารถจับกุมตัวได้สำเร็จ ตลอดจนไม่ทราบข้อมูลเพื่อเป็นการยืนยันประวัติของผู้กระทำความผิดที่ควบคุมตัวไว้ได้
ในการดำเนินคดีกับผู้กระทำความผิดตามขั้นตอนของกฎหมาย ข้อมูลต่าง ๆ เหล่านี้จะต้องสามารถตรวจสอบกลับและสรุปผลรายงานได้อย่างถูกต้องแม่นยำ และรวดเร็วทันต่อเวลาในการปฏิบัติงาน เนื่องจากความยุติธรรมและความปลอดภัยแก่ทรัพย์สินและชีวิตของประชาชน เป็นสิ่งสำคัญที่จะเกิดความผิดพลาดในการปฏิบัติงานและเกิดความล่าช้าไม่ได้ กองทะเบียนประวัติอาชญากรจึงเป็นหน่วยงานกลางของสำนักงานนิติวิทยาศาสตร์ตำรวจสังกัดสำนักงานตำรวจแห่งชาติ ที่มีหน้าที่ในการจัดระบบข้อมูลทะเบียนประวัติอาชญากร ซึ่งปัจจุบันได้มีการนำเอาเทคโนโลยีสารสนเทศเข้ามาประยุกต์ใช้งาน เพื่อเพิ่มขีดความสามารถในการปฏิบัติงาน โดยมีระบบคอมพิวเตอร์ที่มีความแตกต่างกันตามลักษณะของการปฏิบัติงานและลักษณะของข้อมูล รวมทั้งวิธีการปฏิบัติงาน โดยระบบคอมพิวเตอร์ที่นำมาใช้ภายในกองทะเบียนประวัติอาชญากร มีดังนี้
ระบบฐานข้อมูลทะเบียนประวัติอาชญากร
ระบบฐานข้อมูลทะเบียนประวัติอาชญากร (Criminals Database Operating System) หรือ CDOS เป็น e-Government ประเภทหนึ่งที่ใช้ในการแกะรอยติดตามตัวผู้กระทำความผิดมารับโทษตามกฎหมาย แบ่งระบบข้อมูลออกตามแต่ภาระหน้าที่ในการปฏิบัติงานเป็น 5 ระบบ ซึ่งมีขั้นตอนการปฏิบัติงานที่เชื่อมโยงกันโดยอัตโนมัติ เพื่อเป็นการสนับสนุนการปฏิบัติงานซึงกันและกัน รวมทั้งเป็นการป้องกันการเกิดปัญหาจากการประสานงานระหว่างบุคคล
ปัจจุบัน "รัฐบาลอิเล็กทรอนิกส์" (e-Government) คือวิธีการในการบริหารจัดการภาครัฐสมัยใหม่ โดยการนำเอาเทคโนโลยีสารสนเทศและระบบเครื่อข่ายสื่อสาร เพื่อเป็นการเพิ่มประสิทธิภาพการดำเนินการของภาครัฐ รวมทั้งปรับปรุงการให้บริการแก่ประชาชน บริการงานทางด้านข้อมูลและสารสนเทศ เพื่อส่งเสริมการพัฒนาเศรษฐกิจและสังคม ทำให้ประชาชนได้รับการบริการจากภาครัฐที่ดีขึ้น มีความใกล้ชิดกับภาครัฐมากขึ้น อีกทั้งทำให้ประเทศมีความสามารถในการแข่งขันกับนานาประเทศได้ดีขึ้นด้วย ความเจริญก้าวหน้าทางด้านเทคโนโลยีสารสนเทศ เป็นผลให้การปฏิบัติหน้าที่ของเจ้าหน้าที่ตำรวจและพนักงานสอบสวน สามารถนำตัวผู้กระทำความผิดมาลงโทษได้อย่างรวดเร็ว
ระบบงานย่อยของระบบฐานข้อมูลทะเบียนประวัติอาชญากร มีชื่อเรียกตามหน้าที่ของงานแต่ละประเภทคือ
ระบบข้อมูลหมายจับ
ระบบข้อมูลหมายจับ ถูกสร้างขึ้นเพื่อวัตถุประสงค์ในการใช้บันทึกและจัดเก็บข้อมูลหมายจับของผู้กระทำความผิด และแบบงดสืบจับเพื่อออกประกาศให้แก่สถานีตำรวจนครบาล สถานีตำรวจภูธรและตามหน่วยงานที่เกี่ยวข้องกับคดีอาญาทั่วราชอาณาจักร ในการใช้ประกาศจับเพื่อติดตามตัวผู้กระทำความผิด นอกจากนี้ระบบข้อมูลหมายจับ ยังสามารถให้บริการในการสืบค้นข้อมูลหมายจับ ให้แก่เจ้าหน้าที่ตำรวจหรือพนักงานสืบสวนสอบสวนหรือเจ้าพนักงานในแผนกต่าง ๆ ภายในกองทะเบียนประวัติอาชญากร
ระบบข้อมูลบุคคลพ้นโทษ
ระบบข้อมูลบุคคลพ้นโทษ ถูกสร้างขึ้นเพื่อวัตถุประสงค์ในการใช้บันทึกและจัดเก็บข้อมูลของบุคคลพ้นโทษ โดยรายละเอียดเกี่ยวกับประวัติส่วนบุคคล ภูมิลำเนาของบุคคลพ้นโทษจะกลับไปอาศัย รวมทั้งพฤติกรรมการเคลื่อนไหวของบุคคลพ้นโทษ นอกจากใช้เก็บบันทึกประวัติบุคคลพ้นโทษแล้ว ระบบข้อมูลบุคคลพ้นโทษยังสามารถใช้ในการสืบค้นประวัติของบุคคลพ้นโทษสำหรับเจ้าหน้าที่ตำรวจและพนักงานสืบสวนสอบสวนรวมทั้งให้บริการแก่แผนกต่าง ๆ ภายในกองทะเบียนประวัติอาชญากร
ระบบข้อมูลแผนประทุษกรรม
ระบบข้อมูลแผนประทุษกรรม ถูกสร้างขึ้นเพื่อวัตถุประสงค์ในการใช้บันทึกและจัดเก็บข้อมูลแผนประทุษกรรม และประวัติตำหนิรูปพรรณของผู้กระทำความผิด เพื่อประโยชน์ในการให้ข้อมูลและสนับสนุนการปฏิบัติงานของเจ้าหน้าที่หรือเจ้าพนักงานสอบสวน ในการหาตัวผู้กระทำความผิดที่หลบหนีและติดตามตัวยังไม่ได้ การสืบค้นแผนประทุษกรรมโดยการค้นหาวิธีการกระทำความผิดที่มีความเหมือนหรือคล้าย ๆ กัน หรือสืบค้นตัวผู้กระทำความผิดที่มีลักษณะและความชำนาญในการกระทำความผิดและตำหนิรูปพรรณที่คล้ายคลึงกัน
ระบบข้อมูลประวัติอาชญากร
ระบบข้อมูลทะเบียนประวัติอาชญากร ถูกสร้างขึ้นเพื่อวัตถุประสงค์ในการใช้บันทึกและจัดเก็บประวัติของผู้ต้องหา ผู้ขออนุญาตเกี่ยวกับอาวุธและใช้ในการตรวจสอบประวัติของผู้ต้องหา ผู้ขออนุญาตเกี่ยวกับอาวุธและผู้สมัครงาน รวมทั้งผู้ขออนุญาตในรูปแบบอื่น ที่ถูกจัดส่งเข้ามาจัดเก็บและสอบถามประจำวัน นอกจากนี้ระบบข้อมูลทะเบียนประวัติอาชญากร ยังมีความสามารถในการออกจดหมายสอบถามยังผลคดีและบันทึกผลคดี เพื่อเป็นการแจ้งผลคดีที่ถูกต้องและสมบูรณ์ เพื่อเป็นประโยชน์ของประชาชนโดยส่วนรวม
วัดเจดีย์สูง
วัดเจดีย์สูง เป็นโบราณสถานทางด้านตะวันออกของอุทยานประวัติศาสตร์สุโขทัย ห่างจากประตูกําแพงหักไปทางทิศตะวันออกเฉียงใต้ ปัจจุบัน ปรากฏเหลือเจดีย์และเจดีย์รายของวิหาร
โบราณสถานแห่งนี้สันนิษฐานว่าสร้างราวพุทธศตวรรษที่ 20 เนื่องด้วยไม่ปรากฏหลักฐานในเอกสารและจารึก ลักษณะทางกายภาพของวัดเจดีย์สูง ประกอบด้วยโบราณสถานที่ล้อมรอมด้วยคูน้ำ ปรากฏเจดีย์ทรงระฆังก่อด้วยอิฐกว้างด้านละ 14 เมตร ฐานย่อมุมไม้สิบสองทรงสูงถัดขึ้นไปเป็นฐานซ้อนชั้นและองค์ระฆังสภาพค่อนข้างสมบูรณ์ถึงปลียอดมีความสูงจากฐานถึงยอด 33 เมตร ที่ตั้งของเจดีย์อยู่บนฐานสูงมาก
ฐานเจดีย์รายก่ออิฐหลากขนาดจํานวน 7 องค์ตั้งเรียงรายอยู่โดยรอบเจดีย์ประธาน ฐานชุกชีก่ออิฐขนาดกว้าง 2.3 เมตร ยาว 3.6 เมตรอยู่ด้านทิศตะวันออกของเจดีย์ประธานเดิมคงอยู่ภายในวิหารแต่ในปัจจุบันไม่ปรากฏร่องรอยให้เห็นแล้ว
อาเซียนพาราเกมส์ 2015
อาเซียนพาราเกมส์ 2015 (2015 ASEAN Para Games) เป็นการแข่งขันกีฬาคนพิการในภูมิภาคเอเชียตะวันออกเฉียงใต้ ครั้งที่ 8 ระหว่างวันที่ 3-9 ธันวาคม พ.ศ. 2558 (ค.ศ. 2015) จัดขึ้นที่เมือง ประเทศสิงคโปร์
บาวด์ฟอร์กลอรีซีรีส์
บาวด์ฟอร์กลอรี ซีรีส์ (Bound For Glory Series) เป็นแมทช์การปล้ำทัวร์นาเม้นท์ของโทเทิลนอนสต็อปแอคเชินเรสต์ลิง ซึ่งจะมีนักมวยปล้ำ 12 คน ปล้ำกันในชุดของการปล้ำในช่วงเดือนกรกฎาคม จนถึงตุลาคม เพื่อสะสมคแนนในการเป็นผู้ท่าชิงแชมป์TNA World Heavyweight Championship ในศึกบาวด์ฟอร์กลอรี คะแนนที่ได้รับนั้นมาจากการเอาชนะในหลากหลายแบบด้วยกัน ได้แก่ 10 คะแนน มาจากการชนะซับมิสชั่น ,7 คะแนน มาจากการชนะจับกด ,5 คะแนน มาจากการชนะเคาน์เอาน์ ,2 คะแนน มาจากการชนะฟาล์ว ,2 คะแนน มาจากการเสมอ และลบ 10 คะแนนมาจากการแพ้ฟาล์ว แมทช์พิเศษสามารถชนะที่ผู้ชนะของแมทช์จะได้รับ 20 คะแนน
2011
1 Morgan ถูกบังคับให้ต้องออกจากการปล้ำในศึกImpact Wrestling (28 กรกฎาคม 2011) หลังจากเกิดอาการกล้ามเนื้อฉีก
2 Devon, Dinero และCrimson ถูกบังคับให้ต้องออกจากการปล้ำหลังจากที่ได้รับบาดเจ็บจากการถูกทำร้ายโดย Samoa Joe ในศึกImpact Wrestling (18 สิงหาคม และ 25 สิงหาคม)
2012
1 Dinero ถูกบังคับให้ต้องออกจากการปล้ำในวันที่ 12 สิงหาคม, หลังจากมาอาการบาดเจ็บที่ไหล่
จักรพรรดิโชมุ
จักรพรรดิโชมุ (Emperor Shōmu, 聖武天皇 (Shōmu-tennō)) จักรพรรดิแห่งญี่ปุ่นองค์ที่ 45 อ้างอิงจากการสืบราชสันตติวงศ์ตามประเพณี รัชสมัยของจักรพรรดิโชมุทอดยาวจากปี ค.ศ. 724 ถึง ปี ค.ศ. 749 ระหว่าง ยุคนาระ
จักรพรรดิโชมุนับเป็นจักรพรรดิองค์แรกที่ได้เป็น ไดโจโฮโอ (มหาธรรมราชา)
พระราชประวัติ
ก่อนขึ้นสืบ ราชบัลลังก์ดอกเบญจมาศ จักรพรรดิโชมุมีพระนามเดิมว่า เจ้าชายโอะบิโตะ (Prince Obito)
เหตุการณ์ในพระชนมชีพของจักรพรรดิโชมุ
จักรพรรดิโชมุยังทรงพระเยาว์ตอนที่พระราชบิดาสวรรคต ดังนั้น พระอัยยิกาของพระองค์ จักรพรรดินีเก็มเม และพระปิตุจฉา จักรพรรดินีเก็นโช จึงครองราชบัลลังก์ก่อนที่พระองค์จะครองราชบัลลังก์
จักรพรรดิโชมุยังคงประทับที่พระราชวังเฮเซ
อ้างอิง
701 756
สึคิโนะ อุซางิ
สึคิโนะ อุซางิ หรือ เซเลอร์มูน  เป็นตัวละครตัวหลักที่สร้างโดย นาโอโกะ ทาเคอุจิ เธอได้ปรากฏตัวครั้งแรกในมังงะตอนที่ 1 "อุซางิ – เซเลอร์มูน " (ตีพิมพ์ครั้งแรกในนิตยสารนากาโยชิของญี่ปุ่นเมื่อวันที่ 28 ธันวาคม พ.ศ. 2534)
ลักษณะนิสัย
ตัวเอกของเรื่องผู้แปลงร่างเป็นเซเลอร์มูน จุดเด่นคือผมสีทองที่ขมวดเป็นทรงกลมคล้ายลูกซาลาเปา 2 ข้างบนศีรษะ ทำให้ใครๆ ต่างก็ชอบเรียกเธอว่า "ยัยหัวซาลาเปา" รวมทั้ง จิบะ มาโมรุ (สมัยที่ยังไม่รักกัน) อีกด้วย แม้ปกติแล้วอุซางิจะเป็นเด็กซุ่มซ่าม ขี้แย ผลการเรียนไม่เอาไหน กีฬาก็ไม่เก่งแต่เธอก็เป็นคนร่าเริงแจ่มใส จริงใจและรักเพื่อนมาก ในอดีตชาติอุซางิคือเจ้าหญิงเซเรนิตี้แห่งอาณาจักรซิลเวอร์มิลเลนเนี่ยมที่อยู่บนดวงจันทร์ ส่วนในอนาคตเธอได้กลายเป็นเนโอควีนเซเรนิตี้หรือมารดาของ อุซางิน้อย นั่นเอง อุปกรณ์ที่ใช้แปลงร่างของอุซางิคือปากกาวิเศษและเข็มกลัดวิเศษที่ได้จากลูน่า โดยปากกาวิเศษใช้แปลงร่างเป็นใครก็ได้ตามต้องการส่วนเข็มกลัดวิเศษใช้แปลงร่างเป็นเซเลอร์มูน
ข้อมูลส่วนตัว
ปรากฏตัวตั้งแต่เล่มที่ : 1 อุซางิ เซเลอร์มูน (มังงะ)
ตอนที่ : 1 อุซางิคนขี้แย กลายเป็นสาวสวย (อนิเมะภาคแรก)
อายุ : 14 ปี (ภาคแรก, R) / 15 ปี (ภาค S, SuperS) / 16 ปี (ภาค Salior Stars)
วันเกิด : 30 มิถุนายน
ราศี : กรกฎ
อัญมณีประจำราศี : ไข่มุก
กรุ๊ปเลือด : O
ครอบครัว : คุณพ่อ (สึคิโนะ เคนจิ : บ.ก.นิตยสาร), คุณแม่ (สึคิโนะ อิคุโกะ : แม่บ้าน), น้องชาย (สึคิโนะ ชินโง)
สีที่ชอบ : สีขาวดอกกุหลาบ, สีชมพูอ่อน Baby pink
ของกินที่ชอบ : ไอศกรีม, เค้ก
ของกินที่ไม่ชอบ : แครอท
วิชาที่ชอบ : คหกรรม
วิชาที่ไม่ชอบ : คณิตศาสตร์, ภาษาอังกฤษ
งานอดิเรก : กินของอร่อยและของหวาน (ขนม ),เล่นวิดีโอเกม,อ่านหนังสือการ์ตูน ,นอนฝันหวานแบบมาราธอน
จุดแข็ง : เชื่อมั่นในความรักและเชื่อมั่นในความซื่อสัตย์,มีความขี้อ้อน
ความฝันในอนาคต : เป็นเจ้าสาว
เซเลอร์มูน
อัศวินตัวแทนแห่งดวงจันทร์ ผู้พิทักษ์ความรักและความยุติธรรมและปกปักษ์รักษา "ผลึกเงินมายา" สีประจำตัวคือ สีเงิน ในเวลาต่อสู้เซเลอร์มูนมักจะกลัวศัตรูและเอาแต่หนีอยู่เสมอแต่เธอก็มีคทาวิเศษเป็นอาวุธสำคัญที่สามารถกำราบศัตรูได้แทบทุกชนิด แถมยังสามารถปลดรัดเกล้าที่หน้าผากออกมาใช้เป็นอาวุธได้ โดยมีชื่อท่าว่า "มูน เทียร่า แอคชั่น" (ในฉบับหนังสือการ์ตูนใช้ชื่อท่าว่า "มูนฟริสบี้" แต่ในฉบับอนิเมะได้เปลี่ยนชื่อใหม่ เพื่อหลีกเลี่ยงปัญหาลิขสิทธิ์เครื่องหมายการค้า ส่วนในภาคละครโทรทัศน์ใช้ชื่อว่า มูนเทียร่า บูมเมอแรง) ส่วนที่ประดับผมก็สามารถปล่อยคลื่นเสียงความถี่สูงได้ด้วย คำพูดติดปากที่เซเลอร์มูนมักจะพูดกับศัตรูเสมอก็คือ "สาวน้อยน่ารัก ผู้พิทักษ์ความรักและความยุติธรรม เซเลอร์มูน" และ "ตัวแทนแห่งดวงจันทร์จะลงทัณฑ์แกเอง"
ท่าแปลงร่าง
ปรากฏในหนังสือการ์ตูน (พลังจันทรา จงสำแดงฤทธิ์ ณ บัดนี้), อนิเมะคลาสสิค, อนิเมะคริสตัล, ละครโทรทัศน์
ปรากฏในหนังสือการ์ตูน (พลังจันทรา ขอให้ฉันกลายเป็น ... ณ บัดนี้), อิเมะคลาสสิค, อนิเมะคริสตัล (มนต์แห่งจันทรา จงเปลี่ยนฉันให้เป็น ... แปลงร่าง)
ปรากฏในหนังสือการ์ตูน (พลังผลึกจันทรา จงสำแดงฤทธิ์ ณ บัดนี้), อนิเมะคลาสสิค, อนิเมะคริสตัล, ละครโทรทัศน์
ปรากฏในหนังสือการ์ตูน (มนต์แห่งจันทรา จงสำแดงฤทธิ์ ณ บัดนี้), อนิเมะคลาสสิค, อนิเมะคริสตัล
ปรากฏในหนังสือการ์ตูน (มนต์ปาฏิหาริย์ จงสำแดงฤทธิ์ ณ บัดนี้), อนิเมะคลาสสิค
ปรากฏในหนังสือการ์ตูน, อนิเมะคลาสสิค, อนิเมะคริสตัล (จอกศักดิ์สิทธิ์แห่งจันทรา จงสำแดงฤทธา ณ บัดนี้)
ปรากฏในหนังสือการ์ตูนเท่านั้น
ปรากฏในอนิเมะคลาสสิคเท่านั้น
ท่าไม้ตาย
- ปรากฏในหนังสือการ์ตูน, อนิเมะคลาสสิค, อนิเมะคริสตัล
- ปรากฏในนิตยสาร Nakayoshi ก่อนจะถูกเปลี่ยนมาใช้ มูน เทียร่า บูมเมอแรง
- ปรากฏในหนังสือการ์ตูน (วงแหวนจันทรา), อนิเมะคริสตัล, ละครโทรทัศน์
- ปรากฏในหนังสือการ์ตูน (ลูกเตะเซเลอร์มูน), อนิเมะคลาสสิค
- ปรากฏในหนังสือการ์ตูน (ละอองจันทรา ขจัดวิญญาณร้าย), อนิเมะคลาสสิค, อนิเมะคริสตัล (พลังประกายจันทรา ขจัดวิญญาณร้าย), ละครโทรทัศน์
- ปรากฏในอนิเมะคลาสสิคเท่านั้น
- ปรากฏในละครโทรทัศน์เท่านั้น
- ปรากฏในหนังสือการ์ตูน (พลังจันทราพิฆาต), อนิเมะคลาสสิค, อนิเมะคริสตัล (พลังจันทราทรงกลดพิฆาต)
- ปรากฏในอนิเมะคลาสสิค ใช้เพื่อเปลี่ยนสี่พี่น้องแม่มดสาวให้เป็นมนุษย์ ไม่ใช่ใช้แปลงร่าง
- ปรากฏในอนิเมะคลาสสิค, อนิเมะคริสตัล (พลังดวงดาวเซเลอร์พิฆาต), ละครโทรทัศน์
- ปรากฏในหนังสือการ์ตูน (พลังจันทราพิฆาต), อนิเมะคลาสสิค, อนิเมะคริสตัล
- คันจิแปลว่า "หัวใจจันทราสายรุ้ง"
- ปรากฏในหนังสือการ์ตูน (พลังจันทราสายรุ้ง), อนิเมะคลาสสิค, อนิเมะคริสตัล (พลังสายรุ้งหัวใจจันทรา)
- คันจิแปลว่า "หัวใจจันทราสายรุ้ง 2 ดวง"
- ปรากฏในหนังสือการ์ตูน (พลังจันทราสายรุ้ง), อนิเมะคริสตัล (พลังทวีคูณสายรุ้งหัวใจจันทรา)
- ปรากฏในหนังสือการ์ตูน, อนิเมะคลาสสิค
- ปรากฏในหนังสือการ์ตูนเท่านั้น
อินเทอร์เน็ตมีม
ความท้าทายบนโซเชียลมีเดียบนทวิตเตอร์ ที่ติดแฮชแท็ก #sailormoonredraw ได้รับความนิยมในเดือนพฤษภาคม 2020 มีผู้ใช้คนหนึ่งใช้ภาพนิ่งของเซเลอร์มูนที่อยู่ในตอนที่ 125 "A Bright Shooting Star! Saturn, and the Messiah" (輝く流星! サターンそして救世主) จากอนิเมะเซเลอร์มูน S ปี 1995 แล้วไปวาดใหม่ในรูปแบบต่างๆ หรือให้วาดตัวละครอื่นมาแทนที่ ปรากฏการณ์ที่คล้ายกันนี้เกิดขึ้นในเดือนเมษายน 2014 เมื่อหกปีก่อน
ส่วนฉากที่มาจากอนิเมะภาคแรกในปี 1992 ตอนที่ 1 "The Crybaby Usagi's Magnificent Transformation!" (泣き虫うさぎの華麗なる変身) ซึ่งเกิดขึ้นหลังจากการต่อสู้ครั้งแรกของเซเลอร์มูนกับผีปีศาจ "มอร์กา" และการมาช่วยเซเลอร์มูนครั้งแรกของหน้ากากทักซิโด้ ซึ่งมีต้นกำเนิดมาจากทัมเบลอร์
อ้างอิง
Sailor Moon
ดับเบิลยูดับเบิลยูอี ซูเปอร์สตาร์
การผลิต
เพลงธีมสำหรับ WWE Superstars คือ"Invincible"โดย Adelitas Way. [1] WWE Superstars ปัจจุบันใช้กันตั้งทางเข้าสากล WWE ที่ยังใช้อยู่ในปัจจุบันสำหรับ WWE ของอื่น ๆ รายการหลักโทรทัศน์ Raw, NXT, และ SmackDown ถึงแม้ว่า WWE ส่งเสริมชุดเป็นรายการโทรทัศน์ที่จะเกิดขึ้นในช่วงหนึ่งคืนในความเป็นจริงตรงกับที่กำหนดไว้สำหรับเหตุการณ์ที่บันทึกเทปไว้ก่อนวันออกอากาศ จับคู่เหล่านี้จะบันทึกเทปในระหว่าง Raw และเหตุการณ์ SmackDown ในวันจันทร์และวันอังคารตามลำดับและจะออกอากาศแล้วทุกวันพฤหัสบดีระหว่าง Superstars. เป็นผลให้การแสดงคุณสมบัติความเห็นตราสินค้าเฉพาะตลอดการแสดงที่เป็นแบรนด์ของแต่ละการแสดงความเห็นตามประกาศ โดยเฉพาะตรงกับการแสดงของพวกเขา นอกจากนี้สีของเชือกเปลี่ยนแปลงขึ้นอยู่กับแบรนด์ที่เป็นมวยปล้ำ สีของเชือกแหวนจะเป็นสีน้ำเงินสำหรับ SmackDown, สีขาว (สีแดงเดิม) สำหรับ Raw และมีสีเทาในระหว่างการแข่งขันของแบรนด์ ECW สิ้นลมขณะนี้
การฉาย
นอกจากจะมีการออกอากาศในประเทศสหรัฐอเมริกาใน WGN America WWE Superstars ยังได้ออกอากาศยังต่างประเทศ
ประเทศไทยในกีฬาแหลมทอง 1973
หลังจบสิ้นการแข่งขัน นักกีฬาไทยได้รับเหรียญทอง 47 เหรียญ เหรียญเงิน 25 เหรียญ และเหรียญทองแดง 27 เหรียญ รวม 99 เหรียญ ครองเจ้าเหรียญทองจากการแข่งขันกีฬาซีเกมส์ครั้งนี้
รถไฟใต้ดินอิซมีร์
รถไฟใต้ดินอิซมีร์ (İzmir Metrosu) เป็นเส้นทางรถไฟใต้ดินในเมืองอิซมีร์ ประเทศตุรกี มีเพียงเส้นทางเดียว วิ่งจากสถานี Hatay ไปยังสถานี Evka-3 ระยะทาง 16.1 km
Vitrumidae
Vitrumidae เป็นสกุลของยูโรคอร์ดาตาที่อยู่ในวงศ์ Aplousobranchia.
สปีชีส์ในสกุล ได้แก่:
ภูเขาน้ำแข็งบี-15
ภูเขาน้ำแข็งบี-15 เป็นภูเขาน้ำแข็งที่ใหญ่ที่สุดตามขนาดพื้นที่ตั้งแต่มีการบันทึก มันมีความยาว 295 กม. กว้าง 37 กม. คิดเป็นพื้นที่ขนาด 11,000 ตารางกิโลเมตร—ซึ่งใหญ่กว่าประเทศจาเมกา
ประวัติ
เดือนพฤศจิกายน พ.ศ. 2546 ภูเขาน้ำแข็งบี-15เจได้แตกออกจากภูเขาน้ำแข็งบี-15เอ ทำให้บี-15เอได้ลอยตัวออกจากเกาะรอสส์สู่ทะเลรอสส์ ในเดือนธันวาคม พ.ศ. 2546 ภูเขาน้ำแข็งรูปมีดบี-15เคได้แตกออกทำให้บี-15เอลอยขึ้นไปทางเหนือ เมื่อถึงเดือนมกราคม พ.ศ. 2548 กระแสน้ำได้พัดบี-15เอไปทางลิ้นน้ำแข็งไดรกัลสกี (เป็นธารน้ำแข็งที่อยู่บริเวณส่วนปลายของธารน้ำแข็งดาวิด มีลักษณะเป็นพื้นน้ำแข็งยืนยาวออกไปในทะเล ) ก่อนจะถึงลิ้นน้ำแข็งไดรกัลสกีไม่กี่กิโลเมตร บี-15เอก็เกยตื้นกับภูเขาใต้ทะเล ก่อนจะลอยไปทางเหนืออีกครั้ง ในวันที่ 10 เมษายน พ.ศ. 2548 บี-15เอชนกับลิ้นน้ำแข็ง ทำให้ส่วนปลายของลิ้นน้ำแข็งแตกออก แต่บี-15เอไม่ได้รับผลกระทบจากการปะทะ
ภูเขาน้ำแข็งบี-15เอยังคงลอยเรียบไปตามชายฝั่งแมกเมอร์โดเซาน์ เมื่อวันที่ 27–28 ตุลาคม พ.ศ. 2548 บี-15เอเกยตื้นที่นอกชายฝั่งแหลมอาแดร์ วิกตอเรียแลนด์และได้แตกออกเป็นภูเขาน้ำแข็งลูกเล็ก ๆ แรงสั่นสั่นสะเทือนจากการชนวัดได้ไกลถึงสถานีวิจัยขั้วโลกใต้อามุนด์เซน-สก็อตต์ การชนกันครั้งนี้ได้แตกเป็นภูเขาน้ำแข็งบี-15พี บี-15เอ็มและบี-15เอ็น ส่วนภูเขาน้ำแข็งลูกที่ใหญ่ที่สุดใช้ชื่อว่าบี-15เอต่อไป (1,700 ตร.กม.) บี-15เอได้ลอยไกลขึ้นไปทางเหนือก่อนจะแตกออกเป็นภูเขาน้ำแข็งลูกเล็ก ๆ ตามการรายงงานของหน่วยลาดตระเวนการประมงของกองทัพอากาศในวันที่ 3 พฤศจิกายน พ.ศ. 2549 ในวันที่ 21 พฤศจิกายน พ.ศ. 2549 มีผู้พบเห็นเศษภูเขาน้ำแข็งขนาดใหญ่หลายลูกห่างจากชายฝั่งทิมารุ ประเทศนิวซีแลนด์เพียง 60 กม. ลูกที่ใหญ่ที่สุดวัดขนาดได้ประมาณ 18 กิโลเมตร โผล่พ้นผิวน้ำทะเล 37 เมตร
ใน พ.ศ. 2561 ศูนย์น้ำแข็งแห่งชาติติดตามภูเขาน้ำแข็งขนาดใหญ่ที่เหลือได้ 4 ลูก (ขนาดไม่ต่ำกว่า 37,040 ตร.ม.) เช่น บี-15แซด ที่อยู่ห่างจากเกาะเซาท์จอร์เจียไปทางทิศตะวันตกเฉียงเหนือราว 277.8 กิโลเมตร วัดขนาดได้ 18,520x9,260 ตารางเมตร และยังคงลอยไปทางเหนือ ยิ่งมันลอยไปเหนือเท่าไหร่อัตราการละลายของมันก็ยิ่งเพิ่มขึ้น
ใน พ.ศ. 2563 มีภูเขาน้ำแข็งเพียง 2 ลูกที่ยังติดตามได้คือ บี-15เอเอ อันเป็นเศษของบี-15แซด อยู่บริเวณตะวันออกของเกาะเซาท์จอร์เจียในมหาสมุทรแอตแลนติกใต้ กับอีกลูกคือ บี-15เอบี ที่ยังลอยอยู่นอกชายฝั่งแอนตาร์กติกา
มาเรีย มอนเทล
มาเรีย มอนเทล (Maria Montell) เกิดเมื่อวันที่ 17 มกราคม ค.ศ. 1969 เป็นนักร้องชาวเดนมาร์ก เธอเริ่มร้องเพลงบทเวทีเล็กกับมอร์เทน ไรมาร์ (Morten Remar) ในช่วงยุค 1980 และ 1990 ในช่วงกลางยุค 1990 ได้ออกอัลบั้มที่สองสแวตแอตแวร์คุอินเนอ (Svært At Være Gudinde) และเธอกลายเป็นที่รู้จักกับเพลงฮิตของเธอ "Di Da Di (And So The Story Goes)" ซึ่งได้รับการแปลเป็นภาษาอังกฤษและสเปน รวมถึงภาษาไทย นอกจากนี้เพลงได้คัฟเวอร์โดย โคโค ลี (Coco Lee) และขายได้กว่า 2 ล้านแผ่น
แหล่งข้อมูลอื่น
1969
โจอี แม็กอินไทร์
โจเซฟ มัลเรย์ "โจอี" แม็กอินไทร์ (Joseph Mulrey "Joey" McIntyre) เกิดเมื่อวันที่ 31 ธันวาคม ค.ศ. 1972 เป็นนักร้อง นักแต่งเพลง นักแสดง ชาวอเมริกัน เป็นที่รู้จักในฐานะสมาชิกที่อายุน้อยที่สุดของวง นิวคิดส์ออนเดอะบล็อก
อ้างอิง
1972
พงศธร จงวิลาส
พงศธร จงวิลาส (ชื่อเล่น บอย แต่นิยมเรียกว่า เผือก) เป็นดีเจ นักแสดงชาวไทย
ประวัติ
จบการศึกษาชั้นมัธยมศึกษาตอนปลายจาก โรงเรียนสาธิตแห่งมหาวิทยาลัยเกษตรศาสตร์ กรุงเทพมหานคร จบการศึกษาระดับอุดมศึกษาจากคณะวารสารศาสตร์และสื่อสารมวลชน มหาวิทยาลัยธรรมศาสตร์ และเป็นเพื่อนสนิทของ โบ ธนากร ชินกูล ตั้งแต่เรียนชั้นประถมศึกษา ปัจจุบันเป็นดีเจอยู่ที่ 94 อีเอฟเอ็ม และเป็นพนักงานบริษัทโฆษณา Y&R (ครีเอทีฟ) มีผลงานเรื่องแรกคือ ภาพยนตร์ กั๊กกะกาวน์ และผลงานล่าสุด คือ ภาพยนตร์ เรื่อง บอสฉันขยันเชือด
มีบุตรด้วยกัน 1 คน ชื่อ ลุคุณณ์ จงวิลาส (ชื่อเล่น: ลูกครับ) เกิดเมื่อวันที่ 9 พฤษภาคม 2562
ตะโดธรรมราชาที่ 1
พระเจ้าตะโดธรรมราชาที่ 1 (သတိုးဓမ္မရာဇာ, ; ประมาณคริสต์ทศวรรษ 1490–1551) มีพระนามเดิมว่า นิต่า ทรงเริ่มเข้ารับราชการในราชสำนักตองอูตั้งแต่ พ.ศ. 2059 แล้วได้รับสถาปนาเป็นพระเจ้าแปรในฐานะกษัตริย์เมืองออกของพระเจ้าตะเบ็งชะเวตี้ผู้เป็นพระชามาดา ระหว่าง พ.ศ. 2085 ถึง 2093 แต่ภายหลังพระเจ้าตะเบ็งชะเวตี้สวรรคตใน พ.ศ. 2093 ก็ประกาศตนเป็นเอกราช ระหว่าง พ.ศ. 2093 ถึง 2094 ทรงพระนามว่า ตะโดตู (MY သတိုးသူ, ) และประกาศไม่ยอมสวามิภักดิ์ต่อพระเจ้าบุเรงนองผู้ที่ขึ้นสืบราชบัลลังก์ต่อจากพระเจ้าตะเบ็งชะเวตี้ ทำให้เกิดการสู้รบกันขึ้น หลังการสู้รบยาวนาน 6 เดือนกองทัพของพระเจ้าบุเรงนองก็โจมตีเมืองแปรแตกใน พ.ศ. 2094 และพระเจ้าตะโดธรรมราชาที่ 1 ก็ถูกสำเร็จโทษตามพระราชโองการของพระเจ้าบุเรงนอง
ในพระราชพงศาวดารของไทยพระเจ้าตะโดธรรมราชาที่ 1 หรือพระเจ้าแปรมีบทบาทสำคัญในฐานะแม่ทัพผู้ฟันพระสุริโยทัยสวรรคตระหว่างกระทำยุทธหัตถีในสงครามพระเจ้าตะเบ็งชเวตี้
ต้นพระชนม์
พระเจ้าตะโดธรรมราชาที่ 1 ในอดีตเป็นสามัญชนนามว่า ชินนิต่า ( ရှင်နီတာ ) พ่อของพระองค์ คือ เจ้าเมืองเจ๊ตโยบิน ในเดือนเมษายน พ.ศ. 2059 เขาได้รับเลือกให้เป็นหนึ่งในเจ็ดอำมาตย์ ของเจ้าชายตะเบ็งชะเวตี้แห่งตองอู เขาและครอบครัวของเขาย้ายเข้ามาอยู่ในเขตพระราชวังตองอู พร้อมอำมาตย์คนอื่น ๆ เช่น เมงจีสเว เป็นต้น เจ้าชายตะเบ็งชะเวตี้ทรงมีความรักและซาบซึ้งต่ออำมาตย์ของพระองค์อย่างลึกซึ้ง เมื่อพระองค์ขึ้นเป็นเถลิงราชย์ขึ้นเป็นกษัตริย์ ในเดือนพฤศจิกายน พ.ศ. 2073 ยุวกษัตริย์อายุ 14 ปีได้มอบรางวัลและพระราชทานตำแหน่งอันทรงเกียรติให้แก่อำมาตย์ของพระองค์ พระเจ้าตะเบ็งชะเวตี้ทรงรับพระสหายในวัยเด็กของพระองค์สองคน คือ ขิ่นโปนโซ (ลูกสาวของเมงจีสเว) และ ขิ่นเมี๊ยะ (ลูกสาวของนิต่า) ขึ้นเป็นพระมเหสีของพระองค์ และทำให้ทั้งสองได้ดำรงตำแหน่งในราชวงศ์ฐานะ พระสัสสุระของพระเจ้าตะเบ็งชะเวตี้ เมงจีสเว ขึ้นดำรงตำแหน่งเมงเยสีหตู ปกครองเมืองตองอู ส่วนนิต่า ได้ดำรงตำแหน่ง ตะโดธรรมราชา ครองเมืองแปร